અનેક વખત વિદ્યાર્થી-વાલીઓ દ્વારા પ્રવેશ-પરિક્ષા અને અન્ય ગેરરીતીઓમાં વ્યાપક રજૂઆત છતાં જે તે સમયે રાજ્યના આરોગ્ય વિભાગ અને રાજ્ય સરકાર આંખ આડા કાન કર્યા હતા. કોંગ્રેસના પ્રવક્તા માનીશ દોશીએ આક્ષેપ કર્યો હતો રાજ્યમાં સુમનદીપ જેવી અનેક સંસ્થાઓ કરોડો રૂપિયા દર વર્ષ ગેરકાયદેસર રીતે ઉઘરાવી રહી છે. સુમનદીપ વિદ્યાપીઠના સંચાલક મનસુખ શાહ એ એમ.સી.આઈ. ની પરીક્ષા પાસ કરાવવા લાંચ રૂા. ૨૦ લાખ લેવાની ઘટના પરથી તપાસ કરાવવી જોઈએ કે, એમ.સી.આઈ. માં પરીક્ષા પાસ કરાવવાનું કેટલું મોટું કૌભાંડ ચાલે છે? ભૂતકાળમાં મનસુખ શાહ અને એમ.સી.આઈ. ની ગોઠવણથી કેટલા વિદ્યાર્થીઓ પાસ થયા? અને કેટલાં નાણાં ગોઠવણ માટે ઉઘરાવામાં આવ્યા? એમ.બી.બી.એસ.ની પરીક્ષા પાસ કરાવવા મનસુખ શાહ કોના દ્વારા - કોના માટે સમગ્ર કૌભાંડ ચલાવતા હતા? શ્રી મનસુખ શાહ એમ.સી.આઈ. ના કયા મોટા માથા માટે વચેટીયાની ભૂમિકા ભજવતા હતા?